Charcot–Marie–Tooth disease

Charcot–Marie–Tooth disease (CMT) be an inherited neurological disorder wey dey affect de peripheral nerves responsible for transmitting signals between de brain, spinal cord, den de rest of de body.

Dis be de most common inherited neuropathy wey dey cause sensory den motor symptoms of numbness, tingling, weakness den muscle atrophy, pain, den progressive foot deformities over time. Insyd sam cases, CMT sanso dey affect nerves wey dey control automatic bodily functions like sweating den balance. Symptoms typically dey start insyd de feet den legs before spreading to de hands den arms. While sam individuals dey experience minimal symptoms, odas fi face significant physical limitations. Der be no cure give CMT; however, treatments such as physical therapy, orthopedic devices, surgery, den medications fi help manage symptoms den improve quality of life.

CMT be caused by mutations insyd over 100 different genes, wich dey disrupt de function of nerve cells dema axons (responsible for transmitting signals) den dema myelin sheaths (wich dey insulate den accelerate signal transmission). Wen dese components be damaged, nerve signal transmission dey slow down anaa cam be impaired, wey dey lead to problems plus muscle control den sensory feedback. Na dem discover de condition insyd 1886 by Doctors Jean-Martin Charcot den Pierre Marie of France den Howard Henry Tooth of de United Kingdom.

Dis disease be de most commonly inherited neurological disorder, wey dey affect approximately one insyd 2,500 people.
 Public figures plus CMT 

 US country music singer Alan Jackson. Na dem definitively diagnose Jackson insyd ein early 50s. 
US actor Julie Newmar. She play de original Catwoman insyd de 1960s Batman television series.
US Paralympic cyclist Anthony Zahn. He win a bronze medal at de 2008 Beijing Paralympic Games.
 UK cultural den disability studies academic Professor George McKay. Ein books dey include Shakin' All Over: Popular Music and Disability (2014).
 US actress Isabelle Tate die of de disease insyd 2025. 

 References 

 External links 

Category:Peripheral nervous system disorders
Category:Cytoskeletal defects
Category:Syndromes wey dey affect de nervous system
Category:Diseases dem name after discoverers
Category:Translated from MDWiki